บิ๊ก‘มิลล์คอน’ซุ่มเก็บหุ้น6%
&#8220;สิทธิชัย&#8221; บิ๊กมิลล์คอน ซุ่มเก็บหุ้นเข้าพอร์ต เป้าหมายซื้ออีกกว่า 6% ดันหุ้นพุ่ง มองอนาคตธุรกิจโต หลังโครงการกรีนมิลล์เสร็จ
11 ส.ค. 2554

“สิทธิชัย” บิ๊กมิลล์คอน ซุ่มเก็บหุ้นเข้าพอร์ต เป้าหมายซื้ออีกกว่า 6% ดันหุ้นพุ่ง มองอนาคตธุรกิจโต หลังโครงการกรีนมิลล์เสร็จ
นายสิทธิชัย ลีสวัสดิ์ตระกูล ประธานกรรมการบริหารและกรรมการผู้จัดการ บริษัท มิลล์คอนสตีล อินดัสทรีส์ (MILL) รายงานสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ว่าระหว่างวันที่ 30 มี.ค.1 เม.ย.ที่ผ่านมา ได้ซื้อหุ้น MILL จำนวนรวม 7.24 ล้านหุ้น คิดเป็น 1.15% ของทุนชำระแล้ว ราคาซื้อ 2.10-2.12 บาท เป็นเงินกว่า 15.26 ล้านบาท 
การซื้อหุ้นของนายสิทธิชัย ดังกล่าวส่งผลให้ราคาหุ้น MILL เมื่อวันที่ 7 เม.ย. ปรับตัวเพิ่มขึ้นไปสูงสุด 2.30 บาท เพิ่มขึ้น 0.14 บาท หรือ 6.48% และปิดตลาดที่ 2.24 บาท เพิ่มขึ้น 0.08 บาท มูลค่าซื้อขาย 38.68 ล้านบาท




 
นายสิทธิชัย กล่าวว่า มีเป้าหมายซื้อหุ้น MILL ต่อเนื่องอีก 40 ล้านหุ้นหรือ 6.38% ภายในไตรมาส 3 นี้ ให้ครบตามเงื่อนไขสัญญากับธนาคารเยอรมนีและกองทุนร่วมทุนต่างชาติซึ่งเป็นผู้ร่วมทุนพันธมิตรที่เข้ามาเป็นผู้ถือหุ้นหลักของ MILL รวมแล้วต้องถือหุ้นประมาณ 60 ล้านหุ้น หรือไม่ต่ำกว่า 25% ของทุนจดทะเบียน 
ผู้บริหาร กล่าวว่า ที่ผ่านมาไม่ได้ขายหุ้นออกแม้แต่หุ้นเดียว แต่ที่สัดส่วนการถือหุ้นลดลง เนื่องจากถูกไดรูทจากการเพิ่มทุนขายให้พันธมิตรที่เป็นธนาคารต่างชาติและกองทุนต่างประเทศ 
นอกจากนี้ การซื้อหุ้นเพิ่มยังเป็นสัญญาณที่ดีชี้ให้เห็นว่ามีความมั่นใจธุรกิจ และการเติบโตอย่างก้าวกระโดดในระยะยาว ภายหลังโครงการกรีนมิลล์สำเร็จไตรมาส 4 นี้ ซึ่งจะทำให้กำไรขั้นต้นเติบโตจาก 58% เป็น 15-20% 
“โครงการกรีนมิลล์ช่วยให้ยอดขายโตเล็กน้อยเท่านั้น แต่สำคัญที่กำไรขั้นต้นที่เพิ่มขึ้นเท่าตัวจาก 8% เป็น 20% ซึ่งระยะยาวแล้วน่าจะส่งผลดีต่อผลการดำเนินงาน”
สำหรับแนวโน้มผลประกอบการไตรมาสแรกนี้ คาดเห็นยอดขายและกำไรเติบโตชัดเจน เมื่อเทียบกับช่วงเดียวกันของปีก่อนและไตรมาส 4 ผลจากราคาเหล็กที่ปรับตัวขึ้นและการพัฒนาคุณภาพเหล็กป้องกันแผ่นดินไหวไปยังออสเตรเลียและนิวซีแลนด์